กฎกระทรวงการอนุญาตขายไพ่ (ฉบับที่ 2) พ.ศ. 2565กฎกระทรวง การอนุญาตขายไพ่ (ฉบับที่ ๒) พ.ศ. ๒๕๖๕อาศัยอำนาจตามความในมาตรา ๕ วรรคหนึ่ง และมาตรา ๑๗๖ วรรคสอง แห่งพระราชบัญญัติภาษีสรรพสามิต พ.ศ. ๒๕๖๐ รัฐมนตรีว่าการกระทรวงการคลังออกกฎกระทรวงไว้ ดังต่อไปนี้มาตรา 1 ข้อ ๑ ให้ยกเลิกความในข้อ ๓ แห่งกฎกระทรวงการอนุญาตขายไพ่ พ.ศ. ๒๕๖๐ และให้ใช้ความต่อไปนี้แทน "ข้อ ๓ ผู้ใดประสงค์จะขายไพ่ ให้ยื่นคำขออนุญาตพร้อมด้วยเอกสารหรือหลักฐาน ตามแบบและวิธีการที่อธิบดีประกาศกำหนดต่อเจ้าพนักงานสรรพสามิต การยื่นคำขออนุญาต ให้สามารถกระทำได้ ณ สำนักงานสรรพสามิตพื้นที่มาตรา 1 หรือสำนักงานสรรพสามิตพื้นที่สาขาแห่งท้องที่ที่สถานประกอบการตั้งอยู่ หรือสถานที่อื่นที่อธิบดีประกาศกำหนด หรือโดยวิธีการทางอิเล็กทรอนิกส์"มาตรา 2 ข้อ ๒ ให้ยกเลิกความในข้อ ๔ แห่งกฎกระทรวงการอนุญาตขายไพ่ พ.ศ. ๒๕๖๐ และให้ใช้ความต่อไปนี้แทน "ข้อ ๔ เมื่อเจ้าพนักงานสรรพสามิตได้รับคำขออนุญาตแล้ว ให้ตรวจสอบรายละเอียดในคำขอ รวมทั้งเอกสารและหลักฐานว่ามีความถูกต้องและครบถ้วนหรือไม่ หากไม่ถูกต้องหรือไม่ครบถ้วน ให้แจ้งผู้ขออนุญาตทราบทันทีมาตรา 2 ถ้าเป็นกรณีที่สามารถแก้ไขหรือเพิ่มเติมได้ในขณะนั้น ให้แจ้งให้ผู้ขออนุญาตดำเนินการแก้ไขให้ถูกต้องครบถ้วน เว้นแต่เป็นกรณีที่ไม่อาจดำเนินการได้ในขณะนั้นมาตรา 2 ให้บันทึกความบกพร่องนั้นไว้และแจ้งให้ผู้ขออนุญาตแก้ไขเพิ่มเติมคำขออนุญาตหรือยื่นเอกสารหรือหลักฐานให้ถูกต้องครบถ้วนภายในระยะเวลาที่เจ้าพนักงานสรรพสามิตกำหนด โดยให้เจ้าพนักงานสรรพสามิตและผู้ขออนุญาตลงนามไว้ในแบบคำขอนั้นไว้ด้วยมาตรา 2 ในกรณีที่ผู้ขออนุญาตไม่แก้ไขเพิ่มเติมคำขอหรือไม่ยื่นเอกสารหรือหลักฐานให้ถูกต้องและครบถ้วนภายในระยะเวลาที่เจ้าพนักงานสรรพสามิตกำหนด ให้ถือว่าผู้ขออนุญาตไม่ประสงค์จะขอรับใบอนุญาตต่อไป และให้เจ้าพนักงานสรรพสามิตจำหน่ายเรื่องออกจากสารบบ ในกรณีที่เจ้าพนักงานสรรพสามิตตรวจสอบแล้วเห็นว่า รายละเอียดในคำขอมาตรา 2 เอกสารและหลักฐานถูกต้องและครบถ้วน ให้เจ้าพนักงานสรรพสามิตพิจารณาเพื่อออกใบอนุญาตต่อไป"มาตรา 3 ข้อ ๓ ให้ยกเลิกความในข้อ ๕ แห่งกฎกระทรวงการอนุญาตขายไพ่ พ.ศ. ๒๕๖๐ และ ให้ใช้ความต่อไปนี้แทน "ข้อ ๕ ในกรณีที่เจ้าพนักงานสรรพสามิตมีคำสั่งอนุญาต ให้แจ้งคำสั่งดังกล่าวให้ผู้ขออนุญาตทราบ และเมื่อผู้ขออนุญาตชำระค่าธรรมเนียมแล้วมาตรา 3 ให้เจ้าพนักงานสรรพสามิตมีหน้าที่ส่งใบอนุญาตให้ผู้ขออนุญาตภายในสามสิบวันนับแต่วันที่มีคำสั่งอนุญาต ในกรณีที่เป็นการยื่นคำขออนุญาตทางระบบอิเล็กทรอนิกส์ ให้เจ้าพนักงานสรรพสามิตแจ้งคำสั่งให้ผู้ขออนุญาตทราบโดยวิธีการทางอิเล็กทรอนิกส์ และเมื่อผู้ขออนุญาตชำระค่าธรรมเนียมแล้วมาตรา 3 ให้ส่งใบอนุญาตขายไพ่ให้ผู้ขออนุญาตโดยวิธีการทางอิเล็กทรอนิกส์ ใบอนุญาตขายไพ่ที่ส่งทางระบบอิเล็กทรอนิกส์ตามวรรคสอง ให้ผู้ได้รับอนุญาตสามารถแสดงโดยวิธีการทางอิเล็กทรอนิกส์ได้ ในกรณีที่เจ้าพนักงานสรรพสามิตมีคำสั่งไม่อนุญาต ให้แจ้งคำสั่งดังกล่าวให้ผู้ขออนุญาตทราบ ทั้งนี้ ให้ระบุเหตุผลของการไม่อนุญาตมาตรา 3 รวมทั้งแจ้งสิทธิอุทธรณ์ การยื่นอุทธรณ์ และระยะเวลาสำหรับการอุทธรณ์ให้ผู้ขออนุญาตทราบด้วย"มาตรา 4 ข้อ ๔ ให้ยกเลิกความในวรรคหนึ่งของข้อ ๗ แห่งกฎกระทรวงการอนุญาตขายไพ่ พ.ศ. ๒๕๖๐ และให้ใช้ความต่อไปนี้แทน "ข้อ ๗ ก่อนใบอนุญาตขายไพ่เดิมสิ้นอายุ หากผู้ได้รับใบอนุญาตขายไพ่ผู้ใดประสงค์จะขายไพ่ต่อเนื่องจากที่ได้รับอนุญาต ณ สถานประกอบการขายไพ่เดิมมาตรา 4 ให้ยื่นคำขอใบอนุญาตขายไพ่ต่อเจ้าพนักงานสรรพสามิตหรือยื่นคำขอทางระบบอิเล็กทรอนิกส์ ตามแบบที่อธิบดีประกาศกำหนด พร้อมชำระค่าธรรมเนียมใบอนุญาตขายไพ่ โดยไม่ต้องยื่นเอกสารหรือหลักฐานเพิ่มเติม"ให้ไว้ ณ วันที่ ๒๗ มิถุนายน พ.ศ. ๒๕๖๕ อาคม เติมพิทยาไพสิฐ รัฐมนตรีว่าการกระทรวงการคลังหมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรแก้ไขเพิ่มเติมกฎกระทรวงการอนุญาตขายไพ่ พ.ศ. ๒๕๖๐ เพื่อเพิ่มช่องทางสำหรับการออกใบอนุญาตขายไพ่ให้กระทำได้โดยวิธีการทางอิเล็กทรอนิกส์ อันจะเป็นการอำนวยความสะดวกให้แก่ประชาชนในการขอใบอนุญาตขายไพ่ ลดภาระด้านเอกสารและประหยัดค่าใช้จ่ายในการเดินทางไปติดต่อเพื่อรับบริการจากภาครัฐ ทั้งนี้ เพื่อให้สอดคล้องกับแผนการยกระดับการพัฒนาระบบการให้บริการภาครัฐแบบเบ็ดเสร็จทางอิเล็กทรอนิกส์ จึงจำเป็นต้องออกกฎกระทรวงนี้